Document ID: 32009D0722

KOMISSION PÄÄTÖS,
tehty 29 päivänä syyskuuta 2009,
päätöksen 2003/324/EY muuttamisesta siltä osin kuin on kyse tiettyjen turkiseläinten ruokintaa Latviassa koskevasta lajinsisäiseen kierrätyskieltoon tehtävästä poikkeuksesta
(tiedoksiannettu numerolla K(2009) 5550)
(Ainoastaan viron-, suomen-, latvian- ja ruotsinkieliset tekstit ovat todistusvoimaisia)
(2009/722/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002 (1) ja erityisesti sen 22 artiklan 2 kohdan,
sekä katsoo seuraavaa:
(1)
Asetuksen (EY) N:o 1774/2002 22 artiklan 1 kohdan a alakohdassa kielletään eläinlajin ruokkiminen saman lajin eläimistä johdetulla käsitellyllä eläinvalkuaisella. Poikkeuksia voidaan myöntää turkiseläimiin liittyen asianomaisen tiedekomitean kuulemisen jälkeen.
(2)
Turkiseläinten lajinsisäiseen kierrätyskieltoon Euroopan parlamentin ja neuvoston asetuksen (EY) N:o 1774/2002 nojalla tehtävästä poikkeuksesta 12 päivänä toukokuuta 2003 tehdyssä komission päätöksessä 2003/324/EY (2) mainitaan jäsenvaltiot, jotka saavat käyttää tätä poikkeusta, ja eläinlajit, joita saa ruokkia saman lajin eläimistä johdetulla käsitellyllä eläinvalkuaisella, sekä vahvistetaan säännöt, joita ruokintaan on sovellettava.
(3)
Latvia on hakenut poikkeusta turkiseläinten lajinsisäistä kierrätystä koskevaan kieltoon ja toimittanut riittävät tiedot toteutettavista toimenpiteistä, joilla varmistetaan ihmisten ja eläinten terveydelle aiheutuvien riskien torjunta.
(4)
Sen vuoksi päätöstä 2003/324/EY olisi muutettava.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2003/324/EY seuraavasti:
1)
Korvataan 1 artikla seuraavasti:
”1 artikla
Virolle, Latvialle ja Suomelle myönnettävä poikkeus
1. Virolle, Latvialle ja Suomelle myönnetään asetuksen (EY) N:o 1774/2002 22 artiklan 2 kohdan nojalla poikkeus, joka koskee seuraavien turkiseläinten ruokkimista saman lajin eläinten ruhoista tai ruhonosista johdetulla käsitellyllä eläinvalkuaisella:
a)
ketut (Vulpes vulpes ja Alopex lagopus); ja
b)
supikoirat (Nycteroites procynoides).
2. Virolle ja Latvialle myönnetään asetuksen (EY) N:o 1774/2002 22 artiklan 2 kohdan nojalla poikkeus, joka koskee minkkien (Mustela vison) ruokkimista saman lajin eläinten ruhoista tai ruhonosista johdetulla käsitellyllä eläinvalkuaisella.”
2)
Korvataan 5 artikla seuraavasti:
”5 artikla
Tämän päätöksen noudattaminen
Viron, Latvian ja Suomen on välittömästi toteutettava tämän päätöksen noudattamiseksi tarvittavat toimenpiteet ja julkaistava kyseiset toimenpiteet. Niiden on ilmoitettava tästä komissiolle välittömästi.”
3)
Korvataan 7 artikla seuraavasti:
”7 artikla
Osoitus
Tämä päätös on osoitettu Viron tasavallalle, Latvian tasavallalle ja Suomen tasavallalle.”
2 artikla
Tämä päätös on osoitettu Viron tasavallalle, Latvian tasavallalle ja Suomen tasavallalle.
Tehty Brysselissä 29 päivänä syyskuuta 2009.

Labels: 20
0
6
18
15